
Kære UFO-Mail abonnent 

Vi fejrer dette jubilæumsnummer med gaver til de rigtig 
hurtige! De 10 første abonnenter, som foretager en bestilling 
på SUFOI Butikken , modtager et gratis abonnement på UFO-Nyt 
årgang 2008. Værdi: kr. 297,- 

Første nummer af UFO-Mail blev udsendt den 2. april 2002. Få et nostalgisk 
tilbageblik på UFO-Mail nr. 1 . 


Varm luft 


Af Kim Møller Hansen 

Den 22. juni 2008 kunne Ekstrabladet.dk fortæl le 

Politi-helikopter forfulgte ufo 

En britisk politihelikopter var tæt på at kollidere med en ufo i luftrummet 
over en militærbase i Cardiff. Myndighederne efterforsker sagen. 

Britisk politi forfulgte et noget utraditionelt fartøj i begyndelsen af juni. En 
af politiets helikoptere var nemlig tæt på at kollidere med en ufo i 
luftrummet over en militærbase i Cardiff. Det skriver Daily Telegraph. 
Helikopteren ventede på landingstilladelse, da ufoen pludselig kom 
drønende. Den havde kurs direkte mod helikopteren, som måtte lave en 
skarp undvigemanøvre for ikke at blive ramt. 

Efterfølgende optog de tre betjente i helikopteren forfølgelsen af ufoen, 
men var til sidst nødt til at opgive, da de var ved at løbe tør for brændstof. 

- Vi kan bekræfte, at Air Support Unit har set et usædvanligt luftfartøj. Det 
er rapporteret til de relevante myndigheder, som efterforsker sagen, siger 
en talsmand for politiet i South Wales til Daily Telegraph. 

- De er overbeviste om, at de så en ufo. Det lyder langt ude, men de ved, 
hvad de så, siger han. 

De to tv-værter Cecilie Frøkjær og Morten Resen med SUFOI's formand Kim Møller 
Hansen i »Go' Morgen Danmark« den 1. juli 2008. Kim Møller Hansen redegjorde 
bl.a. for de seneste ufo-iagttagelser i Wales. Til højre ses et klip fra en af de 
videoer, der har været vist på britisk tv i forbindelse med observationsbølgen. 






Denne dramatiske historie fik naturligt nok 
mange til at spærre øjnene op, og historien fløj 
verden rundt. Ekstra-Bladet angiver Daily 
Telegraph som kilde, men den oprindelige kilde 
er »The SUN« (se 

http://www.thesun. co.uk/sol/homeDaae/news/ 

article 1315843 .ece ). Andre aviser fulgte hurtigt 
efter, men ingen kunne fremlægge ret mange 
facts i sagen, ligesom der var forvirring om den 
præcise observationsdato. Takket være hurtigt 
og grundigt arbejde udført af de britiske ufologer 
Gary Anthony og David Clarke (ph.d. i folkloristik 
og underviser i journalistik på Sheffield Hallam 
University) kunne SUFOI i »Go 1 Morgen 
Danmark« den 1. juli fortælle, hvordan sagen 
formentlig hænger sammen. 

Hændelsen fandt sted den 8. juni 2008 kl. 00:40 
Greenwich Mean Time (GMT), svarende til 7. juni 
kl. 23.40 British Summer Time (BST) på RAF St. 
Athan militærbasen ved Cardiff i Syd-Wales. 
Flyvekontrollen (ATC) angiver tidspunkter i BST, dvs. den 7. juni, og det var 
netop denne dato, som hovedkilden til historien, The SUN, også opgav. Dette 
tyder på, at en kilde med kendskab til ATC's rapport lækkede historien til The 


Omkring 30 

varmluftballoner blev 

opsendt ved bryllupsfesten 
i tidsrummet 23.00-02.00 
7.-8. juni 2008 BST. 


SUN. 

Clarke og Anthony fandt også hurtigt ud af, at historien slet ikke var så 
dramatisk som skildret i The SUN. Helikopterens besætning fortæller, at den så 
et „usædvanligt fartøj" - ikke et tallerkenformet fartøj. Besætningen benægter 
også, at helikopteren var ved at kollidere med objektet, ligesom helikopteren 
heller ikke forfulgte det. ATC i Cardiff registrerede ingen usædvanlig trafik i 
luftrummet. 

Cardiff ATC var i øvrigt også klar over, at der i 
militærbasens umiddelbare nærhed blev afholdt 
et bryllup, hvor man opsendte kinesiske lanterner 
(små varmluftballoner) på det pågældende 
tidspunkt. 

Flyvekontrollens talsmand mener, at der er en 
klar forbindelse mellem disse ballonopsendelser 
og det objekt, som helikopterbesætningen så. 

Bryllupsfesten og ballonopsendelserne er 
beskrevet i BBC News 

( http://news.bbc.co.Uk/l/hi/wales/7471724.stm ) 

Helikopter-historien var blot en af flere ufo¬ 
historier i The SUN i juni. Var det en tilfældighed? 

Det mener David Clarke og Gary Anthony ikke. 

The SUN er en del af The News Corporation, som 
igen ejes af Rupert Murdochs filmselskab 
Twentieth Century-Fox, som den 25. juli har 
premiere på filmen »The X-files: I want to believe«. Så måske skulle 
offentlighedens ufo-interesse lige piftes lidt op inden premieren? 



Bruden fortæller: „Man kan 
ikke bedømme deres 


størrelse [i luften], fordi de 
lyser så kraftigt. De ligner 
bare en stor lyskugle. Når 
de er tændt, bliver de ved 
med at stige op og op og 
op. 







Ført bag lyset 

Det var en isnende kold og blæsende nat i vinteren 1979. Paul Bennewitz 
trådte ud på altanen i sit mondæne hjem i Four Hiils, en forstad til 
Albuquerque i New Mexico. Det skulle snart blive et tilbagevendende natligt 
ritual. Siden september havde Paul Bennewitz og hustruen, Cindy, observeret 
mangefarvede lys, der fløj rundt i det lille bjergområde inden for hegnet på 
Manzano Weapons Storage Complex, mindre end to kilometer fra deres hjem. I 
den kommende tid tog Bennewitz hundredvis af fotografier gennem sin 
telelinse og metervis af 8 mm film af disse fascinerende objekter... 

Læs den spændende historie om en række amerikanske efterretningstjenester, 
der ville drive en stakkels mand til vanvid, miskreditere mennesker, som i 
deres fritid beskæftigede sig med at undersøge ufo-beretninger - og fjerne 
opmærksomheden fra det, som det virkelig handlede om. 

Historien bringes i det kommende nummer af UFO-Nyt, som udkommer den 
15. august. Gå ikke glip af dette nummer. 


Nye engelske arkiver 
offentliggjort 

Af Ole Henningsen 

Dele af Det britiske 
Forsvarsministeriums ufo-arkiver 
er nu blevet offentliggjort og har 
igen vakt en del opsigt i 
medierne verden over. Det har 
dog ofte været på tale at 
offentliggøre engelske arkiver. 

Den engelske ufo-forsker Jenny Randles 

er en af de personer, der ved tidligere Séiiny" Randles har ved flere 

lejligheder har foreslået Det britiske lejligheder holdt foredrag om sine 

Forsvarsministerium, MoD, at det i alles undersøgelser i udlandet herunder 

interesse burde offentliggøre deres ufo- også for SUFOI i Danmark. Her ses 

arkiver for videnskaben, da MoD ved UFO-Sveriges konference i 

gentagne gange jo havde hævdet, at Goteborg i oktober 1996 fra 

uanset hvad ufoer var for noget, så venstre: Ole Jonny Brænne, Clas 

udgjorde de ikke nogen trussel for den Svahn ' Ken * Jeffre V' Nick Pope, 

nationale sikkerhed. J A en " y Randles ““ 

Andersen 

Jenny Randles var dog efterfølgende F t n A ' t . 
blevet nægtet adgang til arkiverne, da 
disse angiveligt indeholdt „klassificeret materiale". 



og SUFOIs Per 



Ingen rumskibe landet 

Da Jenny Randles i 1983 bad MoD om deres daværende holdning til ufo¬ 
fænomener, modtog hun dette svar fra ministeriet: 

„Det britiske Forsvarsministeriums eneste interesse i ufo-rapporter er 
udelukkende at fastslå, om de indeholder noget som helst af forsvars mæssig 
interesse... Der findes ingen enhed indenfor Ministeriet, der udelukkende 
studerer ufo-fænomener, ligesom der heller ikke findes ansatte, der 
udelukkende og på fuldtid beskæftiger sig med emnet. 

Forsvarsministeriet benægter ikke, at der observeres mærkelige ting på 
himlen, men Ministeriet er af den opfattelse, at der er tilstrækkelige 
konventionelle fysiske forklaringer på disse observationer.... Det er i hvert fald 
ingen beviser for, at rumskibe er landet på denne planet. 

Som svar på forespørgsler om offentliggørelse af ufo-rapporter har Viscount 
Long fra MoD udtalt, at han ikke så nogen grund til, at disse rapporter ikke 
skulle offentliggøres. Vi er derfor i gang med se på de bedste metoder til at 
kunne offentliggøre dette materiale ." 

Det lød jo ganske lovende, men virkeligheden blev en anden, skulle det vise 
sig. 

Ufo-debat i Overhuset 

Der havde været en debat i House of Lords, Overhuset, i en speciel ufo¬ 
studiegruppe med Lord Clancarty i spidsen i bl.a. 1982. Gruppen omfattede 
bl.a. flådeadmiral Lord Hill-Norton, som til trods for sit tætte forhold til MoD 
dog ikke havde noget kendskab til Ministeriets ufo-arkiver. 

Med baggrund i denne debat i Overhuset var det efterfølgende også hensigten 
at offentliggøre ufo-arkiverne, men denne proces blev forsinket af Falklands¬ 
krigen og gik så åbenbart helt i stå. 

David Clarke på banen 

Takket være ihærdighed fra en ny generation af engelske ufo-forskere og med 
David Clarke i spidsen lykkedes det så at få en vis aktindsigt i dele af Det 
britiske Forsvars ufo-arkiver ved hjælp af Freedom of Information Act 2000, 
lov om offentlighed i forvaltningen, ville vi nok kalde det i Danmark. 

freedom of information 

Unidentified Aerial Phenomena (UAP) in the UK Air 
Defence Region 

David Clarke har en ph.d. i folkloristik og underviser på Sheffield Hallam 
University i journalistik. Hans hjemmeside kan ses på 
adressen: www.drdavidclarke.co.uk , der også henviser til hans arbejde med 
specifikke ufo-hændelser. 


defence 





David Clarke har skrevet i alt syv bøger, er ph.d. i folkloristik og underviser i dag 
på Sheffield Hallam University i journalistik. Han holder også forelæsninger på The 


National Centre for English Cultural Tradition om bl.a. overtro og vandrehistorier. 

Foto: Clas Svahn 

Det største gennembrud i relation til offentliggørelse af engelske ufo-arkiver 
kom i januar 2005, da David Clarke opdagede henvisninger til en undersøgelse 
eller en rapport med kodenavnet CONDIGN, og i september var han og hans 
kollega Gary Anthony kommet så vidt i deres fælles undersøgelser, at de hver 
for sig og med forskellige begrundelser kunne indgive hver deres begæring om 
frigivelse af denne specifikke rapport. 

De engelske myndigheder valgte derefter under stor mediebevågenhed at 
offentliggøre den hidtil hemmeligholdte efterretningsrapport om ufo¬ 
fænomener i foråret 2006 (Se UFO-Nyt nr. 3, 2006 samt omtalen i ufo- 
mail UFO-Mail nr. 75 . 

Nick Pope optimist 

Forventningerne til materialets beskaffenhed blev naturligvis drøftet af SUFOIs 
ledelse med Nick Pope ved SUFOIs 50 års jubilæum i Lyngby i November 2007, 
hvor han var gæstetaler. Han blev i 1985 ansat i MoD, hvor han fra 1991 - 
1994 var leder af Ministeriets såkaldte „UFO-Desk", hvorfra han bl.a. 
koordinerede undersøgelser af modtagne ufo-rapporter. Nick Pope så 
naturligvis også frem til materialets offentliggørelse, idet han især håbede på 
nye oplysninger i nogle af de enkeltstående spændende engelske ufo-sager, 
såsom Lakenheath-radarsagen og Rendlesham-sagen, som vil være en del af 
ufo-nyts læsere bekendt. 




Asbestproblemer overvundet 

Et af de mere praktiske problemer for Det britiske Forsvarsministerium skulle 
egentlig vise sig at være, at 24 kartoteker, som var blevet undersøgt af 
Efterretningstjenesten og DI55 - Defence Intelligence Analysis Staff 
Analyseafdelingen i Forsvarets Efterretningstjeneste fra midthalvfjerdserne og 
op til 2002, var blevet permanent lukket sammen med 63.000 andre 
dokumenter pga. asbest i kælderen i »The Old War Office« i London. Det var 
fra starten frygtet, at disse arkiver allerede derfor var blevet destrueret, men 
efter 18 måneders arbejde og en regning til skatteyderne på 3 mio. engelske 
pund blev hele arkivet reddet. Der blev derefter arbejdet med at indskanne og 
gennemgå udvalgte kartoteker til frigivelse og offentliggørelse på hjemmesider 
tilhørende Nationalarkivet og Forsvarsministeriets »Freedom Of Information 
Act«. 

DI55-UFO-arkivet er blevet udvalgt til frigivelse pga. den særligt store 
offentlige interesse. I Forsvarsministeriets skrivelse dateret den 26. marts 
2007 til David Clarke, anførte man bl.a.: 

„Det er for nylig besluttet , at 24 kartoteker fra DI55-UFO-arkivet skal 
reddes/genskabes fra det forurenede område og skannes til disk. Hvert 
dokument (genskabt om nødvendigt) vil derfor blive gjort tilgængeligt for 
offentligheden via MoD's FOI-website. Det vil vare nogle uger > inden vi ved , 



Dokumenterne i de engelske arkiver behandles med varsomhed. 



7.000 rapporter 

Efter en løs gennemgang af visse dele af arkivmaterialet havde Dr. David 
Clarke i 2007 disse kommentarer til arkiverne: 

„Da de 24 kartoteker indeholder små 7.000 rapporter plus analyser og 
korrespondancer, tror jeg, at det vil tage en del tid, før hele arkivet er online. 
Efter at have fået smugkigget på indholdet af et af årene (1979), kan jeg 
forsikre om, at ventetiden vil være det hele værd. Materialet, som er klar til 
frigivelse, indeholder et antal rapporter fra piloter og andre 
besætningsmedlemmer - materiale der fx aldrig er blevet set af 
Forsvarsministeriets offentlige UFO Desk. 

Arkivet indeholder også alle 3.000 rapporter modtaget af Forsvarsministeriet 
mellem 1987 og 1997. Beslutningen om at åbne disse kartoteker for 
offentligheden er et kæmpe gennembrud for både britisk ufologi og i den 
videre kampagne for »Freedom of Information Act« i Storbritannien." 

Allerede i maj 2007 så oplysningerne om offentliggørelsen af yderligere 
engelske arkiver dagens lys. Siden har man ventet på en opfølgning på sagen 
med en eksakt dato og en henvisning til, hvor arkiverne kunne ses af 
offentligheden. Ikke mindst har man naturligvis i brede kredse været spændt 
på, om der skulle dukke spændende og enestående ufo-sensationer frem fra 
arkivskufferne. Havde man den slags forhåbninger, blev man nok skuffet i 
første omgang, da disse materialer blev offentliggjort i maj 2008. Men de 
næste frigivelser kan måske indeholde mere konkrete og seriøse informationer, 
end de første tilsyneladende gjorde. 

Flere rapporter senere 

I løbet af en periode på fire år 

vil forsvarsministeriet 

offentliggøre alle ministeriets 
UK govemment record: and information management jp 0 rapporter f ra 1978 og frem 

til i dag. Arkiverne kan ses på www. nationalarchives.qov.uk/ufos 

Den danske dagspresse var åbenbart også forhåbningsfuld, for en af 
beretningerne i maj måned 2008 startede således: 

„Tusindvis af tophemmelige dokumenter og beretninger om mystiske 
fænomener, der ikke har kunnet forklares med andet end liv fra andre kloder, 
har indtil i dag været gemt af vejen i dybe kældre under Det engelske 
Forsvarsministerium. 

Men i dag offentliggøres en del af de spændende filer, når de lægges ud på 
Ministeriets hjemmeside. Ifølge BBC offentliggøres resten af de mange 
dokumenter i nær fremtid. Og der skulle være noget at glæde sig til for 
rumnørder og andre eventyrlystne sjæle." 

Det britiske Forsvarsministerium er i stand til at afvise 90 procent af 
rapporternes indhold med logiske forklaringer. 

Ved de sidste 10 procent er der angivet et spørgsmålstegn samt en forsikring 
om, at der, trods den manglende logiske forklaring, ikke eksisterer 
forsvarsmæssige trusler. Især sidste formulering lægger Ministeriet gang på 
gang vægt på. 


The National Archives 



Bizarre historier 

Desværre lagde medierne både i Danmark og i udlandet ved offentliggørelsen 
mest vægt på de lidt mere bizarre aspekter i de frigivne ufo-rapporter fra Det 
engelske Forsvar. 

Roder man i arkivet, kan man nemlig også finde breve fra borgere, der mener 
at have set eller have haft kontakt med væsener fra det ydre rum, og det er 
især denne type historier, der har tiltrukket visse dele af mediernes 
opmærksomhed. _ 

Tegning der har illustreret en af rapporterne fra arkivet. 


En britisk kvinde 
har således 

forklaret 
Forsvarsministeriet 
i detaljer om, 
hvordan hun 

igennem seks år 
havde et forhold til 
et E.T.-lignende 
fremmed væsen, 
der kaldte sig 
Algur. Fra 1975-81 
havde de to et 
„fysisk og mentalt 
forhold", der endte 
brat, da Algur blev 
dræbt af et andet 


ukendt væsen af en helt tredje race. 

Også mange andre borgere har givet lange beskrivelser af både rumvæsener 
og fartøjer. 

En anden af beretningerne er fra 1983 og fortæller om en 78 år gammel 
kvinde, der på en fisketur ved midnat observerer rumvæsener i grønne 
overalls. Væsenerne steg ifølge kvinden om bord i et rumskib men fik derefter 
at vide, at de skulle forsvinde igen, fordi de var for gamle og svage til at 
udføre deres mission. 

Et andet dokument viser, hvordan en gruppe af kunder og personale på en pub 
i Tunbridge Wells den 21. februar 1982 rapporterede et ukendt objekt med 
grønne og røde blinkende lys flyvende i retning af... Gatwick lufthavn! 

Meget af det tidligere klassificerede arkivmateriale består desuden af 
korrespondance fra offentligheden sendt til regeringens embedsmænd, såsom 
MoD og politikere, som f.eks. daværende premierminister Margaret Thatcher. 

UHIDENTIFIED FLYIHC OBJECTS 

Reference: 

A. RNAS Culdroao 2M3/1/3 dated 13 Sep 85 

Tou wlll have aeen a copy of Reference A 
whlch followa up a UFO report roceived from 
LATCC by signal. In view of the unusual nature 

of this report, and particularly in the llght 

Uddrag af rapport fra de engelske ufo-arkiver 

Også seriøse tildragelser 

Dr. David Clarke gør dog opmærksom på, at det nu frigivne arkivmateriale 
også rummer sager af interesse for de mere seriøse ufo-interesserede: 

„Fra hvad jeg har set hidtiler indholdet typisk for tidligere frigivne 
dokumenter. Et stort antal af ikke særligt spændende rapporter men 
lejlighedsvis også mere interessante rapporter. Også typisk, er der ingen tegn 
på, at selv de interessante rapporter bliver ordentligt undersøgt." 

Fire af de otte filer fra denne første frigivelse af dokumenter stammer 
Forsvarsministeriets Air Staff's såkaldte sekretariater DS8 og SEK (AS). Disse 
sekretariater er blevet almindeligt kendt blandt ufo-forskere og medier, at UFO 
forskere og medier som Forsvarsministeriets „UFO-desk". 

De resterende fire filer stammer fra Forsvarets Efterretningstjeneste afdeling 
DI55, der ydede teknisk og videnskabelig assistance til „UFO-deskens". 
Afdeling DI55 var også ansvarlig for Forsvarsministeriets »Condign Report« om 
UFO'er (Se UFO-Nyt nr. 3, 2006). 

Når man gennemgår arkiverne, vil man bemærke, at såkaldt personlige 
oplysninger som navn og adresse på vidner og MoD-personale er fjernet i 
henhold til § 40 i FOIA (Freedom of Information Act). 

Ikke desto mindre er det forholdsvis let for især engelske ufo-forskere at 
skelne identiteter på nogle af dem, der regelmæssigt har korresponderet med 
Forsvarsministeriet. 





De først frigivne filer giver et øjebliksbillede af britisk ufologi fra slutningen af 
1970'erne gennem midten af 1980'erne, hvor også Rendlesham-tildragelsen 
hittede overskrifterne i medierne og tildrog sig stor opmærksomhed hos ufo¬ 
forskere verden over. 

Dokumenterne indeholder også flere hundrede individuelle rapporter, hvoraf 
nogle af dem stammer fra den civile flyvetjeneste og et par fra militære kilder. 

Korncirkler i arkivet 

Til måske nogles overraskelse er der også dukket rapporter om engelske 
korncirkler op blandt de frigivne materialer. Eksempelvis foreligger en rapport 
om en korncirkel opstået i området omkring Andover, Hampshire i august 
1985. Rapporten var udarbejdet af Army Air Corps. 

Et efterforskningshold ledet af en oberstløjtnant Edgecombe fotograferede den 
centrale 40 fod store cirkel fra jorden og luften. De blev tilkaldt af landmanden, 
der ejede området. Han havde alarmeret helikopterbasen og spurgt dem,„hvad 
i alverden de nu havde gang i". 

I deres rapport til Whitehall gav hærens mandskab udtryk for deres 
forbavselse over manglen på fodspor og bemærkede, hvordan hveden var lagt 
ned mod urets retning i en komplet cirkelaftegning. 

Hærens interesse for korncirkler fik da også gang i spekulationerne blandt ufo- 
og korncirkelfolk om en form for officielt cover-up, altså en officiel 
hemmeligholdelsespolitik på ufo- og korncirkelområdet. 

I december 1985 noterede en DI55 ansat i forbindelse med denne kroncirkel- 
sag, at noget usædvanligt var sket, men nøjagtigt hvad, fortsat var et 
mysterium, og han fortsatte, fra et rent forsvarsmæssigt standpunkt, er det 
ikke min opfattelse, at der er noget i denne rapport, som giver anledning til 
bekymring DI55-medarbejderen slutter af med nogle betragtninger over, 
hvorvidt der kunne være tale om mini-tornadoer. Der skulle gå yderligere 5 år, 
før de nu så kendte korncirkelmagere Doug og Dave stod offentligt frem og 
fortalte, hvordan de med primitive midler havde skabt en stor del af de ellers 
så mystiske engelske korncirkler. 

David Clarke som konsulent 

David Clarke har på The National Archives, 

website, www.nationalarchives.qov.uk/ufos en 12 sider lang introduktion til 
ufo-undersøgelser, arkivfrigivelsen m.v. liggende som en pdf-fil. Han virker 
som konsulent for The National Archives, TNA, i denne sag. 

De dokumenter, som kan downloades fra The National Archives website, 
dækker perioden fra 1978 til 1987. De otte frigivne filer er første del af næsten 
200 filer, der vil blive offentliggjort i løbet af de næste fire år. De otte filer har 
en størrelse, der ligger på mellem 14,6 og 51,7 Mb. Den første måned, var de 
frit tilgængelige, men koster nu 3,5 pund pr. fil at få lov at downloade som 
pdf-filer fra The National Archives hjemmeside. 

Hvad den tekniske kvalitet angår, er det frigivne materiale formentlig kopieret 
så rimeligt, som det kunne forventes. Dog overraskes man over, at materialet 
gengives i negativ, dvs. hvid skrift på sort baggrund, hvilket gør materialet 
vanskeligt at læse og udprinte med mindre man via et pc-program får 
materialet konverteret til positiv. 

Hvad angår de tidligere frigivne ufo-materialer fra de engelske arkiver, så kan 
dette materiale fortsat ses og downloades gratis på Forsvarsministeriets 
hjemmeside på 



adressen: http://www.mod.uk/DefenceInternet/FreedomOfInformation/ 
PublicationScheme/SearchPublicationScheme/UfoReportsl9972007InTheUk.ht 

m 



Public Record Office, hvor The National Archives har arkiveret de gamle ufo¬ 
rapporter. 


I forbindelse med frigivelsen fortæller Dr. David Clarke om indholdet af de nye 
filer samt baggrunden og forudsætningerne. Denne orientering kan høres som 
podcast via TNA's nyoprettede „UFO"' websted på samme 
adresse: http://www.nationalarchives.qov.uk/ufos 

Her findes samtidig henvisning til en video-optagelse med Nick Pope, hvor han 
besøger TNA og fremviser og fortæller om noget af arkivmaterialet. 

Sensationer i vente? 

Man skal formentlig ikke vente sig de store sensationer af det kommende 
materiale, men et sådant materiale vil bestemt alligevel være af stor interesse 
for ufo-folk verden over - specielt for de mere historisk interesserede. Nogle 
ufo-kredse havde måske større forhåbninger til materialet og er blevet skuffet i 
første omgang. Men de næste frigivelser kan måske indeholde mere konkrete 
og seriøse informationer, end de første tilsyneladende var præget af. 

Kilder: 

The Age of the UFO, edited by Peter Brookesmith, Orbis, London, 1984. 

http://www.nationalarchives.qov.uk/ufos/ 

http://news.bbc.co.Uk/2/hi/uk news/7398784.stm 

http://news.bbc.co.Uk/2/hi/uk news/7398108.stm 

http://news.bbc.co.Uk/2/hi/in pictures/7398491.stm 

http://www.drdavidclarke.co.uk/news2.htm 

http://www.uk-ufo.org/condiqn/di55docs.html 

Newly released UFO files 
from the UK government 

Varmluftballoner - igen 
sommerens hit! 

Af Ole Hermingsen 

I de seneste måneder har der været en livlig aktivitet på himlen - 
i hvert fald er der rapporteret en mængde observationer til 
Skandinavisk Information via www.ufo.dk 

En væsentlig årsag til de seneste måneders mange observationer skal nok ses i 
et vejrmæssigt lys med varme og tørvejr, dvs. lidt færre skyer på himlen 
kombineret med varme, der har fået adskilligt flere mennesker til at være ude 
i det fri. Hermed følger et uddrag af de rapporter, som er modtaget hos SUFOI. 
Som det ses, har nogle af disse udendørs personers „aktiviteter" bestemt sat 
sit præg på aften- og nattehimlen. 

8210 Aarhus V, 16. juni 2008 

„Et ægtepar bosat i 8210 Århus V. observerede den 16. juni 2008 et lys på 
himlen og indberettede dette til Flyvertaktisk Kommando, FTK, i Karup, hvorfra 
SUFOI har modtaget observationsberetningen: 

I nat den 16. juni 2008 så både min hustru og jeg i absolut ædruelig tilstand 
et usædvanligt lysfænomen. 

















Jeg kiggede tilfældigt ud kl 0.45 og så oppe i luften en lysplet af størrelse 
som en sjettedel måne og med samme varme farve som flammen på et 
stearinlys. Et øjeblik senere fulgte flere efter til der ialt var fem på række. Der 
var ikke de farvede og blinkende lys, som fly normalt fører. Lyset var lige 
kraftigt i retning mod os, over os og bort fra os. Det mærkeligste var dog, at 
der slet ikke var nogen lyd. Her er stille og vi kan normalt høre rutefly, der går 
så højt oppe, at de kun ses som en prik. 

Hastighedsmæssigt kunne der være tale om fly. De bevægede sig fra SV 
mod NØ - med lidt god vilje i retning mod Tirstrup. Spørgsmålet er så, om der 
ankom fem lydløse fly / helikoptere med meget kraftig lyssætning til Tirstrup 
kl. 0.55? 

Jeg er lidt mystificeret, men har stor forståelse for, hvis FTK ikke har tid til 
at svare på civile mails af denne karakter." 

Flyvertaktisk Kommando, FTK OPSCENT, videresendte observationsberetningen 
til SUFOI med en bemærkning om, at Flyvevåbnet ikke på det pågældende 
sted og tidspunkt havde fly i luften, der kunne forklare observationen. 

SUFOI kommentar: Vindretningen på det pågældende tidspunkt ser ud til i 
området at have været ca. fra SV, hvilket styrker en formodning om, at der - 
sammenholdt med den øvrige beretning - sandsynligvis kunne være tale om 
observation af små varmluftballoner, opsendt lokalt. 

Efter at have meddelt dette videre til observatøren, svarede denne bl.a.: 

Forklaringen lyder sandsynlig, men vi havde den 16. juni aldrig hørt om 
dette fænomen. Der skal vel en kraftig varmekilde til for at hæve ballonen, det 
kan forklare lysets intensitet. Måske var de også tættere på os, end vi 
opfattede. Hvis jeg erfarer, hvor de kom fra, skal jeg nok meddele det. 

8210 Aarhus V, 19. juni 2008 

Et ægtepar, der begge arbejder på Handelshøjskolen i Århus, oplever den 19. 
juni 2008, kl. 00.41 i ca. 1 minut et lys flyvende på himlen i retningen SSV 
mod NNØ. I henvendelsen til SUFOI hedder det bl.a.: 

„Jeg har aften- og natarbejde på Handelshøjskolen, Århus (HHÅ). På vej 
hjem og ud af bygningen ser jeg gennem et vindue en klar stjerne, jeg ikke 
har set før. Jeg beundrer den lidt og går så videre. Tilsyneladende ingen 
bevægelse af stjernen. 

Fem minutter senere forlader jeg og min kone, der også arbejder på HHÅ, 
bygningen. Min kone sætter sig ind i bilen, mens jeg går hen for at stemple ud. 
Jeg får øje på en klar, ikke blændende, lyskugle flyve hen over himlen, og jeg 
indser, at det er stjernen fra før. Lyskuglen er varm gul, nærmende sig det 
orange. Der høres ingen lyd, og lyskuglen blinker ikke som på et fly, og det er 
netop ikke en lysprik, men en lyskugle. Jeg kikker på den og stempler så ud. 
På vej tilbage til bilen ser jeg efter lyskuglen igen og får vist nok et par glimt af 
den. Straks inde i bilen fortæller jeg min kone, at jeg har set en flyvende 
tallerken, der dog ikke var tallerkenformet men rund. Vi kører ud gennem 
porten, og jeg ser en lyskugle forsvinde bag en tagryg og straks efter kommer 
en lyskugle frem fra tagryggen længere henne, og jeg ved straks, at det er to 
forskellige lyskugler. Jeg svinger ikke mere til højre, men til venstre og op på 
en stor parkeringsplads mellem HHÅ og det tidligere Musikkonversatorium (nu 
også en del af HHÅ). 

Her ser jeg 5 lyskugler flyve hen over himlen. Min kone mener, at hun talte 
6 lyskugler til at starte med. De ser alle ens ud, alle klare, tydelige, varmt gule 
lyskugler. Jeg stopper bilen og stiger ud. Ingen lyd at høre. 



Lyskuglerne bevæger sig i jævn fart hen over himlen og holder den 
indbyrdes position. Som jeg husker det > så to forholdsvis tæt på hinanden 
forrest > så et stykke ned til lyskugle nr. 3 og så et stykke ned til de to bageste, 
der har større indbyrdes afstand end de to forreste. 

Jeg tager min mobiltelefon og prøver at tage et billede, sikker på at det ikke 
bliver godt på grund af lysforhold og afstand. (Jeg har før taget natbilleder fra 
altanen på HHÅ, når der har været fyrværkeri på havnen. Billederne er ikke 
rigtigt gode). 

Vi kikker på lyskuglerne, der fortsætter som efter en linie, ingen 
sidebevægelser, ingen ændring af hastighed - det er som at se et stjernetegn 
flyve af sted. Lyskuglerne forsvinder bag træerne langs den østre side af 
parkeringspladsen. Jeg kikker på mobiltelefonens ur: 00.41. 

Vi kører ud på Fuglesangs Alle og ned og ud på Viborgvej og mod Hasle. 

Inden vi når det første trafiklys oppe ved Brugsen og OK-Benzin ved 
Viborgvej, ser vi to lyskugler mere. De ligner helt de andre, samme størrelse 
(vel egentlig samme højde), samme farve, samme kurs og fart. 

I krydset ser vi en bil dreje op, som om føreren følger efter lyskuglerne. 

Lidt længere oppe ad Viborgvej ser vi en mand stå på fortorvet og tale i 
mobiltelefon - vi er selvfølgelig sikre på, han har set UFOerne og ringer hjem 
om nyheden! Kort efter kommer en politi bi I kørende i almindelig fart ind mod 
Århus - vi ved ikke om de har set noget. 

Hjemme kikker jeg på fotografiet. Jeg ved ikke om den enlige lyskugle på 
fotoet er en af lyskuglerne eller bare en lysmast på parkeringspladsen. Det vil 
jeg checke senere, når jeg igen er på arbejde. Her senere slår det mig, at den 
første „stjerne", jeg så, muligvis ikke er blandt de 5 lyskugler, vi siden så. Der 
gik ca. 5 min. fra jeg så „stjernen", og til vi gik ud af døren. Muligvis er 
„stjernen" fløjet væk, og de andre lyskugler kommet til siden, akkurat som de 
to sidste." 

Efterfølgende fortæller ægtemanden i mail og 
tlf. samtale med SUFOI: 

„Jeg har stadig lidt svært ved at finde en god 
forklaring på det hele. Det eneste, der 
kommer blot lidt i nærheden er balloner, og 
det synes jeg faktisk ikke det var: 5 stk og 
siden 2 stk. 

Fotoet er vist ikke vildt godt, men altså, der 
er en enkelt, klar lyskugle med farven rigtig 
og så et par tynde, pudsige lysstriber nedad, 
som jeg overhovedet ikke kan erindre det 
mindste om. Jeg ved ikke om jeg ikke har 
holdt kameraet helt stille eller hvad? 

Min mobiltelefon er en ældre Sony Ericsson, 
og før har jeg fået fotos over i PCen, og jeg 
har altså lidt problemer med at få fotoet 
videre fra telefonen. Det må desværre vente 

til efter sommerferien." 

Observatørens problemer med overførsel af billedet fik ham til resolut at lægge 
sin mobiltlf. på flatbedscanneren og sende det scannede foto videre til SUFOI. 
Desværre er det ikke muligt med baggrund i det foreløbigt modtagne foto at 
sige noget om lysets oprindelse. 






Det store lys, der ses på fotoet antages at hidrøre fra den omtalte lysmast 
(dette checkes også senere), da det er usandsynligt, at dette lys, 
lysforholdene, størrelse og kvaliteten taget i betragtning, kan være en af de 
observerede lyskugler på himlen. 

Indtil videre anser SUFOI det for mest sandsynligt, at der også i dette tilfælde 
ud fra beskrivelsen af objekternes udseende, deres flyvemåde, manglende lyd 
samt de herskende vindforhold, har været tale om opsendelse i nærområdet af 
små, såkaldte thailandske varmluftballoner. 

Brændtiden = hvor de ses lysende, varierer fra ganske få min. og op til ex. 25 
min. helt afhængig af størrelse og kvalitet på disse balloner. 

Rendbjerg, 6320 Egernsund, 3. juli 2008 

To ægtepar observerede fra Rendbjerg sydøst for Egernsund nær Flensborg 
Fjord et lys på himlen og fortæller herom: 

Kl. ca.23.15 sad vi og snakkede, da vi pludselig så en „ildkugle" komme 
glidende hen over himlen i „helikopter højde". Der var overhovedet ingen lyd. 
Vores venner greb til kameraet og fik et flot billed, som vi straks gik ind på 
PC'en, men stadig kunne vi ikke finde ud af hvad det var. Der var flere i 
sommerhus området, der havde set fænomenet. 

Så var vi som sagt 4 voksne, der iagttog „ildkuglen", der bevægede sig med 
samme hastighed, og vi så på den i ca. 5 min. Den kom fra øst og gik i en lige 
linie mod vest. Vi stod ved Flensborg Fjord. Jeg har taget 4 billeder, uden blitz, 



Et af de originale billeder modtaget fra Ved anvendelse af div. filtre og ændring 
observatørerne ved Flensborg Fjord den af lys- og kontrastforhold i et 
3. juli 2008. billedbehandlingsprogram er SUFOIs 


Fotoafdeling kommet frem til 
ovenstående udsnit af billedet. Midt i 
billedet ses en markering, der muligvis - 
og sandsynligvis - kan indikere en 
lyskilde, f.eks. det brændende/lysende 
materiale i en lille varmluftballon. 

I et forsøg på at få flest mulige oplysninger med på fotoet, har fotografen 
zoomet ind på lyskilden. Kameraet har automatisk forsøgt at stille skarpt på 
lyset, hvilket dog ikke er lykkedes. På grund af lysforholdene har kameraet 
automatisk valgt en belysningstid på 1/8 sek., hvilket så har bevirket, at 
lyskilden også optræder rystet. Dvs. fotografen og kameraet har haft alle odds 
imod sig. 


Dette er derfor p.t. SUFOIs bedste bud på en forklaring på det af mange 
observerede og fotograferede lys på himlen. Dette er yderligere i 
overensstemmelse den manglende lyd samt eksempelvis vindretning, der 
denne aften/nat overvejende var fra øst mod vest, der også er anført som 
flyveretningen for det observerede lys på himlen, dvs. det er højst sandsynligt 
„luftbårent". 

Til denne konklusion svarer den ene observatør og fotograf: 

„Jeg har aldrig set en varmluftballon. Det var dog det første vi tænkte på. 
Derefter talte vi om, hvor længe sådan en kan holde sig i luften, og når det 
blæser lidt, hvorfor svinger den så ikke? Jeg tænker på, når den ville få et lille 
puf.! Og hvor længe kan de brænde??" 

Mht. de små varmluftballoner, så er de af vidt forskellige kvaliteter og 
størrelser/udformninger. Heraf følger også, at brændtiden = hvor de ses 
lysende på himlen, varierer fra ganske få min. og op til ex. 25 min. helt 
afhængig af størrelse og kvalitet. Det varierer derfor også, hvor højt de når op. 
For nogen tid siden, blev der som eksperiment opsendt en varmluftballon i 
nogen vind, og den svajede nu eller ikke særligt meget frem og tilbage. Den 
bevæger sig jo i nogen grad sammen med den vind, den befinder sig i. 

Odense-området 17. maj 2008 

Fra Odense-området foreligger der indtil nu 10 rapporter om lysende 
hvidlige/orange/rødlige lys/lyskugler på himlen om aftenen den 17. maj - en 
lørdag. Efter en gennemgang af rapporterne og beskrivelserne er Toke 
Haunstrup fra SUFOIs rapportarbejde overbevist om, at det også denne dato 
drejer sig om observationer af små varmluftballoner. Beretningerne fortæller 
nogenlunde samstemmende om en flyveretning fra nordlig til sydlig retning, 
der er helt i overensstemmelse med den tilsyneladende herskende vindretning 
denne aften. 

Fortegnelsen over indberetningerne kan ses i »Indberetninger perioden 1/4 - 
30/6 2008« . 

Observatørerne har modtaget meddelelse om SUFOIs konklusion. 

En af observatørerne fik taget billeder af lysene og fortæller om hændelsen: 

4 lysende objekter kom fra nordlig retning på lige linie. Et 5. lysende objekt 
kom med større fart for at støde til de 4 andre. De fløj stille og roligt, og vi 
havde tid til at hente et nyligt erhvervet kamera og optage, så godt vi nu 
kunne. Da kameraet er helt nyt, og vi ikke har fået programmer læst ind på 
computeren, har vi endnu ikke selv set optagelserne, men da vi forsøgte at 
zoome ind på en af lyskuglerne, hoppede den nærmest i billedet. 

Vi er i SUFOIs Fotoafdeling p.t. ved at få fremskaffet optagelserne til 
nærmere undersøgelse og til arkivet, men sommerferieperioden har spillet ind. 

Lysende objekter over Bogense den 10. maj 2008 

IT-supporter Bernt Augustini fra Ringe fortalte i maj til SUFOI: 

„Lørdag den 10. maj kl. ca. 22.50 kunne der ses 9 flyvende objekter over 
Bogense - de kom fra sydlig retning mod nord. 

Først kunne der ses 4 orange klart (konstant) lysende objekter, som fløj i 
formation, ,som ruder på et spil kort' - disse kunne følges i ca. 1 minut, 
hvorefter det så ud, som de steg meget hurtigt, og lysene fadede ud, og 
forsvandt meget hurtigt. 




Herefter kom umiddelbart et nyt objekt fra samme retning og med samme 
kurs - igen klart konstant lysende klart & kraftigt gult. Forsvandt i samme 
retning som de andre fire. 

Ganske kort efter 2 objekter fra samme retning og med samme kurs som de 
andre - igen klart konstant lysende klart & kraftigt gult. Forsvandt i samme 
retning som de andre. 

Og igen ganske kort efter de sidste 2 objekter fra samme retning og med 
samme kurs som de andre - igen konstant lysende klart & kraftigt gult. 
Forsvandt i samme retning som de andre. 

Det hele havde en samlet varighed på ca. 5 minutter. 

Der var ingen lyd at høre - og den aften var det totalt vindstille i Bogense. 
Der kan ikke have været tale om fly baIoner eller satellitter. 

Det hele blev set af mange personer ind. min kone. Har i en forklaring ? - 
kan man spørge nogen om der har været observationer på radar m.m. ??" 

Standardsvar om rapporter 

Observatøren modtog naturligvis det standardsvar, som alle modtager, når de 
indberetter en iagttagelse via www.ufo.dk 

I dette svar fra Toke Haunstrup, SUFOIs rapportarbejde, hedder det bl.a.: 

„Din indberetning vil blive registreret på oversigten over observationer på 
vores hjemmeside, og vi vil sammenligne din observation med eventuelle 
andre observationer fra det aktuelle tidspunkt. 

I det tilfælde, at vi senere skulle modtage oplysninger, som kan bruges til at 
finde en forklaring på din observation, vil vi lade dette fremgå af »Oversigt 
over ufo^obseryationer « . 

Vi kan derfor opfordre dig til at huske datoen for din observation, så du altid 
senere kan gå ind på hjemmesiden og se, om der skulle være fundet en 
forklaring. 

Vi ved af mange års erfaring, at en stor del af alle observationer kan gives 
en naturlig forklaring (f.eks. fly lys, stjerneskud, planeter, projektørlys o. lign.). 
Men desværre har vi ikke i dag ressourcer til at gennemgå og undersøge alle 
observationer for en mulig forklaring. Er du derfor interesseret i at vide, om 
der kan være en naturlig forklaring på din oplevelse, vil vi opfordre dig til at 
bruge vores guide til identificering af himlens fænomener finder du i »Når du 
ser et stjerneskud« . 

Guiden gennemgår en række af de mest typiske forklaringer på ufo¬ 
observationer. " 

Uddybende svar til observatør 

I lyset af den ret så detaljerede observationsberetning fra Bernt Augustini 
korresponerede SUFOI yderligere med observatøren med lidt flere svar på 
nogle af hans spørgsmål og spurgte bl.a. om ekstra detaljer. 

Vi pegede bl.a. på, at selv om observatøren havde udelukket balloner, så 
kunne man prøve at gennemse nogle af de tidligere ufo-mails, som giver en 
del beretninger/fotos af små thailandske varmluftballoner, der jo efterhånden 
er blevet så utroligt populære over hele landet: 
http://www.ufo.dk/ufo-mails/um-2007/um07-090.php 

http://www.ufo.dk/ufo-mails/um-2008/100/um08-096.php 

Umiddelbart virker flyvemåde og udseende anført i IT-supporter Bernt 

Augustinis rapport utroligt meget som små varmluftballoner, og vindstille 









behøver jo kun være lige ved jordoverfladen. Og så flyver de alle i samme 
retning. 

Konstruktiv reaktion 

Faktisk modtog vi i SUFOI et af de mest konstruktive svar fra observatører, 
som vi har set i meget lang tid, da Bernt Augustini skrev tilbage: 

I har evt. ret i små balloner. Det der undre mig at de var så klare uden at de 
blinkede med forskellig flamme. Jeg vil derfor gøre det at jeg køber nogle 
„party balonner" og ser på effekten. 

Der vil derfor blive opsat noget fra Ringe - postnummer 5750 - for at jeg selv 
kan se, om det kunne være det, jeg så. Det mærkelige var, at lysintensiteten 
ikke ændrede sig - eller flukturerede - og det var helt klart gul - med stor 
lysstyrke. 

I er velkommende til efterfølgende at kontakte mig - om jeg har startet noget 
fra Ringe by- nogle af objekterene (som jeg kan/vil købe) har en flyvehøjde på 
500 meter og brænder i op til 12 minutter. 

Jeg vedlæger en side på enheder: 

http://www.feelaood-alive.com/index.php?cPath=69&.lanauaae=de 
Men jeg tror stadig at jeg så noget - men det afliver jeg selv - og I får input i 
SUFOI. 

Opsendelse 7. juni 2008 
fra 5750 Ringe 

Vi var naturligvis i SUFOI spændte på at 
høre, om hvorledes et eventuelt 
eksperiment ville forløbe, og kort efter 
modtog vi denne mail: 

„Jeg har den 8/6 2008 startet 3 
varmluftballoner fra Ringe kl. ca. 23.00 
for at se om det kunne være det samme 
jeg så i Bogense den 10/5 2008. 

Jeg vedlægger billeder samt film. Jeg 
kan godt forstå at mange evt. vil 
rapportere varmluftballoner som UFO. 

Men jeg vil også konstatere at det vi så i 
Bogense den 10/5 var helt anderledes. 

Dels var lyset væsentligt kraftigere og 
helt konstant lys - og flyvebanen en helt 
anden. Så jeg mener, at det vi så i 
Bogense ikke kommer i nærheden af vor 
egen opsendelse - selv om flere evt. 
ville have rapporteret vores som en UFO 
observation." 

Gav opsendelsen ufo¬ 
observation? 

Faktisk dukkede der efterfølgende en rapport op på SUFOIs Observationsliste. 
Den stammer fra 5792 Aarslev på Fyn, kl. 23.20 DST og varede i 15-20 min. 
Der blev rapporteret 4 hvid-gule lys på himlen. 

Hertil kommenterer Bernt Augustini: 



Eksperimentet tager sin begyndelse: 
Praktisk opsendelse af en af de 
indkøbte varmluftballoner samt 
livordan den efterfølgende tager sig 
ud på himlen lige efter opsendelsen. 



„Det må da vist være een af mine - Årslev ligger jo ikke langt fra Ringe - og 
tidspunktet passer nogenlunde." 



Endnu højere på himlen og i en lidt uskarp optagelse, ser varmluftballonen således 
ud. 

Fotos og eksperimentel opsendelse: Bernt Augustini 


Der er desuden indkommet 2 rapporter fra Horsens-området fra den 7. juni 
2008. De har naturligvis intet med den aktuelle opsendelse at gøre. 

Kun et uddrag af observationer 

Der har været flere observationer i forår og sommer, som med stor 
sandsynlighed hidrører fra varmluftballoner, og som ikke er nævnt i denne 
gennemgang. Men interesserede læsere kan jo selv kigge videre på 
Observationslisten. 

Vore ufo-kolleger i Tyskland melder denne sommer om helt op til 40 
observationer af små varmluftballoner pr. døgn på visse tidspunkter. Flere 
steder i Tyskland er det desuden nu blevet forbudt at opsende balloner, 
ligesom der har været tilfælde af brand pga. balloner, der ofte også opsendes 
med fyrværkeri bundet fast i en snor nedenunder for at forhøje lyseffekten. 
Medieomtale og omtale i ufo-mail af denne type af varmluftballon- 
observationer får visse læsere på mærkerne om, at vi i SUFOI skulle ønske at 
gøre alle observationer til balloner. 

Men NEJ, der er tværtimod ofte tale om, at visse observatører - og læsere - 
uhyre gerne vil gøre visse observationer mere "interessante og spændende" og 
tolke disse observationer på en helt anden måde, end de kan bære, hvis man 
gør sig den ulejlighed at kigge på facts. 

Og disse ballon-observationer er i øvrigt spændende nok i sig selv. De siger en 
masse om menneskets måde at opleve ting på, og det er vel ikke så ringe 
endda. 

Med fare for at komme til at stimulere indberetninger af ufo-fænomener på 
den danske sommerhimmel til SUFOI, vil vi dog alligevel ikke undlade at gøre 
opmærksom på et af de danske interenetsites: www.himmellvs.dk hvorfra der 
sælges balloner, og hvor man samtidig kan se henvisning til en masse video¬ 
optagelser med varmluftballoner. 




Ældre beretninger 


Klint, Nyk. S. ca. 1980 

I maj modtog SUFOI denne beretning fra observatøren BI: 

„For efterhånden mange år siden, jeg mener, at det har været ca. 1980, 
havde jeg en observation, som jeg savnede en forklaring på. Jeg husker at I 
gav mig en forklaring, efter at jeg havde fortalt om observationen. Jeg kan dog 
også huske, at jeg ikke rigtigt forstod jeres forklaring, men ikke gjorde mere 
ud af det. Men gang på gang, har det sidenhen ærgret mig, at jeg ikke ved, 
hvad det var, jeg observerede, når det nu gjorde så meget indtryk på mig. 

Jeg vil prøve endnu engang at gengive, hvad jeg oplevede, og håber så, at I 
vil have ulejlighed med at forklare. 

Jeg befandt mig en sommeraften på en sommerhusgrund i Klint, ved 
Nykøbing Sjælland. Det havde været fint vejr, og her til aften var det særdeles 
klart og skyfrit. På stedet var intet elektrisk lys til at forstyrre udsigten til 
stjernehimmelen, som tydeligt tegnede sig, efter solen var gået ned. 

I den sydlige ende af sommerhusgrunden var en række høje grantræer. 
Over disse træer sås et skarpt hvidt lys, som mest af alt mindede om, når man 
ser projektøren på en stor flyvemaskine. Men sådan et plejer jo enten at skifte 
retning eller på et tidspunkt at overflyve en. 

Jeg mener at kunne huske, at min observation startede ca. kl 22:50 (måske 
lidt før / senere). 

Jeg var så, for nogen tid mere optaget af andre ting, og skænkede ikke lyset 
yderligere opmærksomhed. 

Men kl. ca. 23:30 fik jeg så øje på, at det stadig var der over grantræerne, 
men nu højere oppe på himlen. Nu var jeg helt sikker på, at det ikke var en 
flyvemaskine. Den ville jo for længst have været synlig / hørbar over stedet, 
hvor vi befandt os. Det var næsten fuldmåne, og stjernerne var ikke så 
tydelige, som dette bevægelige lys, som fortsatte sin linje op over horisonten. 
Efter midnat var lyset stadig synligt, og næsten helt oppe ved Månen, hvor det 
da så også var umuligt at få øje på, da det,flød sammen' med Månens kraftige 
lys. Vi kom ikke i seng de første par timer, og sad blot og sludrede. På et 
tidspunkt, da jeg overvejede at bryde op, kiggede jeg atter op og så nu, at 
lyset igen var synligt. Denne gang fortsatte det dog ikke sin bue opad, men 
derimod ud mod højre, nogenlunde ud for månens midte. ( I ) Tja, - altså ikke 
en flyvemaskine , og næppe heller en sputnik. Men hvad kunne så foretage 
denne manøvre? 

Som nævnt, har I tidligere givet jeres bud på oplevelse, men måske I vil 
prøve endnu engang." 

Det er naturligvis ærgerligt, at observatøren ikke dengang for over 25 år siden 
forstod eller mener at kunne huske den mulige forklaring, vi i SUFOI dengang 
kom frem til. Desværre er det jo så mange år efter ikke længere muligt uden 
helt nøjagtige data bl.a. datoen at efterkontrollere mulige astronomiske 
aspekter indblandet i en sådan oplevelse. 

Lysets beskrevne opadgående bane i relation til Månen tyder i første omgang 
på en af de store lysende planeter som Mars, Jupiter eller Saturn. Det gør den 
efterfølgende bevægelse "mod højre" også. Der er jo tale om en ret lang 
observationstid. Men en astronomisk løsning kan ikke komme på tale, hvis der 
har været tale om en meget stor ændring af afstanden til Månen på himlen. 
Læsernes kommentarer er naturligvis meget velkomne og vil blive 
videreformidlet til observatøren. 



2200 København N 1984 

„Undertegnede boede med min daværende kæreste på Rigshospitalets 
Kollegium på Jagtvej i København. Vi havde været på besøg hos mine 
svigerforældre på Vestsjælland og kørte hjem om aftenen. Jeg kørte bilen og 
min kæreste sad på sædet til højre for førersædet. Vi medbragte i bilen nogen 
ting, som skulle flyttes fra forældrene til kollegieværelset; bl.a. noget 
køkkenudstyr, som lå på gulvet foran det forreste passagersæde. 

Vi ankom til kollegiet ca. kl. 23.30. Det var forår/midtsommer og det var en 
stjerneklar og stille aften. Vi parkerede bilen på P-pladsen bagved Jagtvej og 
således i én af P-båsene med front mod kollegiets bagvendte facade. 
Afstanden fra bil til facade var ca. 10 meter. Kollegiet er 7 etager højt. Efter at 
have parkeret bilen, steg jeg ud og gik rundt om bilen, om til højre fordør, for 
at hjælpe med at løfte køkkengrej m.v. ud fra hvor det lå, foran højre 
passagersæde. Min kæreste var allerede steget ud, og stod nu bagved mig, 
mens jeg bukkede mig ind i bilen. 

Uvist af hvilken grund, endte jeg med at lade tingene ligge foran sædet, og 
rejste mig igen op fra bilen, og kiggede op. Min kæreste stod stadig bag mig, 
og vi kiggede sammen op i luften, fortsat uden at tale sammen. Vi så da, i 
cirka 10 meters højde, et objekt flyve, ca. 5-10 km/t, lige henover hovederne 
på os. Det bevægede sig henover os med kurs vinkelret mod kollegie- 
bygningen. Objektet havde form og udseende som et lysstof-rør og var ca. 2-3 
meter langt med en diameter på ca. 1 meter. Det havde en meget stærk 
lysende kerne (på langs) og lidt svagere lys ud mod kanten af selve objektet. 
Det virkede på os, som om at objektets afgrænsning var lidt svær at afgøre. 
Objektet havde ingen lyd og bevægede sig i en helt lige bane. Det bevægede 
sig vinkelret mod kollegie-bygningen i ca. 2 sals højde. Ca. 1 meter inden det 
nåede facaden, så ændrede det kurs og begyndte at følge facaden opad, 
fortsat med ca. 1 meters afstand til facaden. Idet det nåede toppen (og altså 
det flade tag), så lagde det sig i en vinkel på 40-80 grader og forsvandt ud i 
rummet. Det virkede ikke som om, at objektet bare forsvandt ved at lyset 
"slukkede" men derimod som om, at objektet accelererede med en enorm 
hastighed væk fra bygningen. Jeg har siden hen tænkt på det som bevægelsen 
fra et stjerneskud, med en enorm hastighed. 

Hele oplevelsen har formentlig varet i 20-25 sekunder og på intet tidspunkt 
under oplevelsen vekslede min kæreste og jeg et eneste ord. Først da det var 
overstået, kiggede vi på hinanden og spurgte til, hvad den anden havde set. Vi 
havde set præcis det samme. 

Det er vigtigt for mig at understrege, at min kæreste bestemt aldrig har 
troet på „små grønne mænd" eller var overtroisk. Hun er læge i København 
med begge ben solidt plantet på jorden. Det mener jeg i øvrigt også, at jeg 
selv er. På observationstidspunktet var vi begge 24-26 år gamle. Vi havde 
hverken røget eller drukket noget som helst. 

Jeg har aldrig fået oplevelsen ,rystet ud af kroppen'. Den gjorde et kolossalt 
indtryk på os begge. Jeg vil være meget interesseret i at høre gode 
forklaringer, på hvad vi kan have oplevet." 



Nyt fra fotoafdelingen 

Af Ole Hermingsen 

I de seneste måneder har SUFOIs Fotoafdeling 
via www.ufo.dk modtaget adskillige fotografier til nærmere 
undersøgelse - billeder, der ikke skyldes opsendelse af 
varmluftballoner. I denne udgave af ufo-mail præsenteres to af 
de modtagne fotos. 

Regnbue og ufoer på website 

„Jeg tog nogle billeder af en smuk regnbue i Svaneke den 23. juni 2008, kl. ca. 
21, og på et af billederne var der 2 stærkt lysende objekter! Jeg tog flere, men 
de var kun på det ene billede, og jeg så dem først da jeg kom hjem og kiggede 
billederne igennem. 

Jeg lagde derefter billederne ud på min 

hjemmeside htto://web.ecomolanet.com/CAMEl044/mvcustomDaae0091 Jrtm 

Jeg er selvsagt meget interesseret i at finde et svar på, hvad jeg har 

fotograferet? Som nævnt så jeg ikke objekterne med det blotte øje . først 

da jeg kom hjem og fik billederne på min pc-skærm." 

Sådan fortæller den 44-årige salgschauffør Leo Cameo fra Aakirkeby på 
Bornholm i sin henvendelse til SUFOI. 



Leo Cameos originale foto af regnbuen med de hvide lys i midten 






Efter at SUFOIs 
fotokonsulenter Hans 
Bødker og Klaus 
Silberbauer Andersen 
har haft mulighed for 
at kigge nærmere på 
det originale foto, er 
de ikke i tvivl. Der 
efter deres bedste 
overbevisning tale om 
regndråber, dvs. små 
regndråber ret tæt på 
kameraets objektiv 
og belyst af den 
udløste blitz. De kan 

meget vel være sa Tj | sammenligning fandt fotokonsulent Klaus 
sma, at fotografen silberbauer Andersen dette foto fra Glasgow af 
ikke har bemærket regndråber, der her optræder endnu tydeligere, da 
dem under himlen er meget mørkere. 

Optagelsen . Copyright David Palmar, www.photoscot.co.uk 

Vi har i SUFOI set denne type billeder før, og konklusionen underbygges af, at 
fotoapparatets blitz iflg. billedets EXIF-data rent faktisk var automatisk udløst. 
Vi har hermed ikke at gøre med objekter på himmelen, men regndråber, der 
oplyses af flashen. 

Fotografen er tilfreds med konklusionen på fotokonsulenternes undersøgelse 
og siger 


efterfølgende: 
„Tusind Tak for 
svaret! Jeg er dybt 
imponeret over og 
meget taknemmelig 
for jeres grundige 
undersøgelse af 
mine billeder. Jeres 
konklusion lyder 
ganske fornuftig og 
den er taget til 
efterretning. Det 
havde selvfølgelig 
været mere 

spændende hvis I 
ikke havde kunnet 
finde en logisk 
løsning:-) 


Kraftig udsnitforstørrelse af 
de hvide lyspletter, der 
optrådte på Leo Cameos foto. 




Sammenligning mellem udsnit 
fra originalt foto og udsnit af 
ovenstående „regndråbe¬ 
foto". Der er ingen tvivl om, at 
begge fotos viser samme 
fænomen: Små regndråber 
tæt på kameraet og oplyst af 
kameraets udløste blitz. 


I mine helt unge dage abonnerede jeg på UFO-Nyt og lavede selv et UFO-blad i 
folkeskolen (Må have været fra 6 til 8 klassetrin). Det var virkelig spændende 
for en ung knægt , og det var selvsagt "Nærkontakt af tredie Grad" der åbnede 
mine øjne for UFO'er:-) 

Oven på disse spændende dage med denne fotosag er min interesse igen vakt , 
og jeg har derfor besluttet igen at abonnere på UFO-Nyt , selvom det jo 











åbenlyst IKKE var et Uidentificeret Flyvende Objekt jeg fotograferede . og 

som tidligere sagt; så jeg jo slet ikke det > jeg fotograferede. 

Jeg tror nemlig stadig på at vi ikke er alene :-) Nu har jeg også tilmeldt mig 
UFO-mail." 

På disse adresser ses et andre regndråbe-fotos med forskelligartede 
aftegninger, „runde orber" samt mere „vandret/lodret flyvende" regndråber i 
forskellige 

afstande: http://bpl.bloqqer.com/ tUUsStEVqVq/RaOL61KXeuI/AAAAAAAAAnw 
/50UWEPU4WRM/ 

S1600- 

h/Raindrops.ipq http://i200.photobucket.com/albums/aa306/pinkdaisycat/Rain 
drops-3.jpg 

På disse 2 fotos fra nettet ses samme motiv i regnvejr uden og MED 
anvendelse af blitz - der er dog kun få af de aflange aftegninger, men enkelte 
„orber" http://www. wunderqround.com/bloq/2MvMall/comment.html7entrvnu 
m=l&tstamp=200712 

7800 Skive 20. juni 2008 

„Hej Ufo fans! 

Sender et billede jeg tog fredag den 20/6-08 lidt over 16 tiden. Jeg lå og 
slappede af på solvognen og nød den sol', der engang imellem tittede frem bag 
skyerne. Lagde mærke til , da solen gled bag en sky; kunne jeg se en lys plet 
mellem skyerne, skyndte mig at tage et billede med min mobil. Ville tage et 
billede mere, men der var den væk igen. Jeg havde en oplevelse for flere år 
siden sammen med nogle andre vidner, der også så det, et objekt på himlen, 
som svævede hen over himlen, ved skumsringtid, lidt syd for Skive... siden 
den gang er jeg blevet mere besat af det ukendte., håber I kan bruge billedet." 
Sådan lød henvendelsen til SUFOI sammen med et billede af en himmel med 
skyer og en strålende sol samt en ejendommelig lille blå plet midt i det hele. 











En kraftig udsnitforstørrelse 
af foto et taget den 20. juni 
2008 . 





Det originale foto taget med 
en mobiltelefon den 20. juni 
2008 . 



Efter at nærmere at have kigget på billedet og undersøgt det nærmere var 
SUFOIs Fotoafdeling og SUFOIs fotokonsulenter ikke i tvivl: Der var helt 
sikkert tale om en refleks i mobiltelefonens objektiv forårsaget af det kraftige 
lys fra Solen. 


Spejling/Refleks 
ion 

Som det ses af denne 
udgave af fotoet, vil ved 
en ordinær spejling af 
en lyskilde i et kameras 
objektiv, aftegningen A 
skyldes en lyskilde 
diametralt modsat 

billedets midterpunkt 
ved B, hvor der på 
billedet ingen lyskilde er 
at se. 

En refleksion af Solens 
lys C ville derfor 
almindeligvis være 
synlig ved D, hvilket 
heller ikke er tilfældet i 
dette eksempel. 

Dette kan evt. skyldes 
en anden form for 
spejlinger i dette (tlf- 
kameras) objektiv, da 
billedet tilsyneladende 
ikke er beskåret før 
fremsendelse til SUFOIs 
Fotoafdeling. Billedets 
EXIF-data tyder nemlig 
ikke umiddelbart på, at 
det ikke skulle være det originale foto i ubeskåret format, der er modtaget. 
SUFOIs fotokonsulent Hans Bødker nævner, at mange CCD kameraer i dag er 
udstyret med optisk billedstabilisator, d.v.s. at der i lysgangen er indskudt to 
prismer der bevæger sig vinkelret på hinanden, og svinger modsat rystelserne, 
således at de kompenserer for eventuel rystelse i billedet. Der er tale om 
meget små prismer, og man kan vel ikke udelukke, at de kan give nogle 
utilsigtede reflekser forskellige steder på billedchippen afhængig af, hvorledes 
prismerne svinger. 

Nokia 6267, som billedet er taget med, har 8 gang zoom, det er så lang en 
linse, at det er tænkeligt, at lysgangen via et prisme er drejet 90 grader, så 
objektivet i virkeligheden ligger på tværs i telefonen. Det er en teknik andre 
kompakte CCD kameraer benytter sig af, et sådant indskudt 90 graders prisme 
måske også kan danne en solplet, der ligger uden for den optiske akse. 
Fotokonsulent Klaus Silberbauer Andersen tilføjer: 

„Jeg er også overbevist om, at der er tale om en solrefleks. Jeg har forsøgt mig 
med min egen Nokia-telefon og det er komplet umuligt IKKE at opnå en 
refleks.Jeg vedlægger et skud mod solen (med akser indtegnet). Refleksen 
sker heller ikke på dette foto omkring den nøjagtige midterakse. Det kan vel 
skyldes asymmetri i linsen , eller at telefonen holdes skævt på motivet." 












Fotokonsulent Klaus Silberbauer Andersens foto taget mod Solen med en Nokia- 
telefon. Den nydeligste lille (oven i købet blå) solrefleks ses forneden midt i 


billedet. 

SUFOI måtte overfor fotografen konstatere, at fremsendte foto helt sikkert 
viser en refleks i mobiltelefonens objektiv forårsaget af det kraftige lys fra 
Solen. 

Samtidig må det konstateres, at hvis fotografen samtidig har observeret en lys 
plet mellem skyerne, er det desværre ikke lykkedes at få den med på billedet, 
da den lyseblå plet altså er en solrefleks. 

Se flere reflekser på Internettet 

Hvis ufo-mails læsere er interesserede i nærmere at kigge på, hvorledes 
reflekser kan tage sig ud på forskellige typer af fotografier, findes der en 
glimrende samling på sitet: http://valuca.piczo.com/?q = 29758826&cr=l 





Guldmedalje til 
rumfartsek¬ 
sperterne 
Helle og Henrik 
Stub 



Helle & Henrik Slub 

Rejsen ud 
i rummet 

-de første 50 år 


Af Ole Henningsen 

Den 24. april blev årets Tycho Brahe Medalje uddelt ved et særarrangement på 
Tycho Brahe Planetarium til 
rumfartseksperterne Helle 
og Henrik Stub. 

De er begge undervisere i 
astronomi, fysik 
matematik 
gymnasieplan, men 
medaljemodtagere 
desuden kendt af 
astronomi- 

rumfartsinteresserede 
Danmark. 

I en menneskealder har de 
nemlig gennem talrige 
artikler, bøger og foredrag 
formidlet deres enorme 
viden om rummet, rumfart 
og rumforskning. 

Som faste skribenter på 
tidsskriftet Illustreret Videnskab fortæller 
kompetent vis om sidste nyt fra rummet. 

På bogfronten har Helle og Henrik Stub senest begået den anmelderroste bog 
»Rejsen ud i rummet - de første 50 år«, der udkom i forbindelse med 
rumfartens 50 års jubilæum i efteråret 2007. 



Rumfartseksperterne Helle og Henrik Stub ved 
astronautbesøg i april 2007 i Tycho Brahe 
Planetarium i København 

Foto: Ole Henningsen 


de løbende 


o 

pa 


fængende og 





Bodil Pedersen Fonden 

Bodil Pedersen Fonden hædrer hvert år en eller 
flere personer, der har ydet en særlig indsats for 
at udbrede kendskabet til astronomien og 
verdensrummet omkring os ved uddeling af en 
guldmedalje med et tilhørende legat på 25.000 kr. 

Med deres store og vedholdende 
formidlingsindsats må Helle og Henrik Stub i 
allerhøjeste grad siges at være værdige 
modtagere af medaljen noterer astrofysikeren 
Michael Linden-Vørnle i sin omtale af 

arrangementet på adressen: http://www.tycho.dk/article/view/4911/1/32 , hvor 
man også kan se Helle og Henrik Stub ved overrækkelsen af guldmedaljen. 

Tidligere medaljemodtagere 

De tidligere modtagere af Tycho Brahe Medaljen er: 
astrofysiker, ph.d. Michael Linden-Vørnle (2007) 

Astronomisk Selskab i Danmark (2006) 

informationschef, cand.scient. Lars Lindberg Christensen (2005) 
lektor, ph.d. Kristian Pedersen (2004) 

Nordjysk Astronomisk Forening for Amatører (2003) 
urmager/konservator Søren Andersen (2002) 
lærer Klas Hyltén-Cavallius (2001) 
fysiklærer Claus Christensen (2000) 

Københavns Astronomiske Forening (1999) 
cand.mag. Knud Jepsen (1998 
amanuensis Jens Martin Knudsen (1997) 
direktør Bjørn Franck Jørgensen (1996) 
programredaktør Jørgen Elers Kristensen (1995) 
astrofysiker Jan Teuber (1994) 

bagermesterpar Bodil og Helge Pedersen og overlærer Harald Aaen (1993) 
museums-lærer Claus Thykier (1992) 
dyrlæge Per Darnell (1991) 

redaktør/journalist Jens Jørgen Kjærgaard (1990) 

H.M. Dronning Margrethe II og H.K.H. Prins Henrik og gymnasielærer Henry 
Nørgaard (1989). 



Boganmeldelse 





Naturfænom 
ener 
i billeder 

Af Ole Henningsen 

Begejstring var min første reaktion, da 
jeg fik denne bog i hånden. 

Hvor kan man ellers på medrivende 
facon læse detaljerede beretninger om 
så forskelligartede naturfænomener som 
cirkelrunde, drejende isflager i ellers 
tilfrosne elve, kuglelyn, 

bisolsfænomener, lygtemænd eller huller i skyerne for den sags skyld? 

Det er en god ufo-kollega, Clas Svahn, formand for UFO-Sverige, der er 
forfatter til den svenske bog »Stora boken om NATURFENOMEN«, der udkom 
for kort tid siden. Clas Svahn er journalist og forfatter til en halv snes andre 
bøgerom bl.a. ufo-fænomener og konspirationsteorier. 

På trods af et personligt kendskab til forfatteren gennem mange år, overraskes 
man alligevel over hans detaljerede noter til de enkelte tildragelser, der viser, 
hvor tidligt i sit liv - nu i mere end 30 år, han på helt forskelligartede områder 
personligt har interviewet en masse mennesker, der har været ude for eller 
vidne til usædvanlige oplevelser i naturen, og samtidig har han ofte selv 
dokumenteret disse ting i form af egne fotografier. 



I vinteren 1986/87 dannedes en næsten 50 meter stor iscirkel i den frosne 
Piteålven. Den flotte cirkelformede isflage snurrede otte gange rundt pr. minut. 
Isforskeren Bo Nordell fra Luleå tekniske Universitet beregnede, at isflagen vejede 
850 ton. 

Læg mærke størrelsesforholdet. Se de to menneskeskikkelser. 

Foto: Clas Svahn 

Bogen indledes med et afsnit omhandlende is og sne, hvor bl.a. de meget 
specielle, store, runde, drejende isflager i ellers tilfrosne elve omtales. 
Forfatteren har endda selv vovet at hoppe ud på en sådan isflage og taget en 
karruseltur med den. Disse runde isflager ser ret så usædvanlige ud og har i 
visse ufo- og korncirkelkredse verden over fået sensationel omtale, ikke mindst 
takket være pressen. I bogen beskrives og underbygges med udtalelser fra 
forskere, hvorledes dette fænomen opstår. I samme afsnit vises eksempler på, 
hvorledes gasudslip fra bunden af en sø om vinteren nemt giver indtryk af, at 
noget er faldet ned fra himlen og har lavet et ellers uforklarligt hul i isen. 
Meteoritter eller andet nedfald fra himlen har man nemlig aldrig fundet i 
forbindelse med disse huller. 

Det er i det hele taget betegnende for bogen, at alle beretninger og mulige 
forklaringer på fænomenernes opståen til stadighed er underbygget og 
dokumenteret ved henvisninger til kilder, som i mange tilfælde er forfatterens 
personlige samtaler med observatører eller forskere. 

Et måske i ufo-sammenhæng utroligt interessant kapitel drejer sig om lyn og 
elektriske udladninger i atmosfæren, herunder fænomenet kuglelyn, som der 
vises flere formodede billeder af. 

Andre kapitler handler om vandrende sten i ørkenen, flydende øer, store 
flyvende græstørv, usædvanlige skypumper, kæmpehagl og naturens egne 
snebolde, spejlingsfænomener i atmosfæren, ja bogen kommer med sine 192 



Et landet rumfartøj? Billedet er taget på den store saltsø Salar de Uyuni 
i Bolivien, en søbund med et seks meter tykt lag af krystalliseret salt. 
Søen er 100 km lang og mæsten lige så lang. Den anvendes bl. a. som 
reservelandingsplads for den amerikanske rumfærge i nødsfald. 
Det „landede fartøj" er i virkeligheden blot en ø i søen, hvilket ses når 
man kommer nærmere og spejlingsfænomenet ophører. 

Fotos: Carl-Anton Mattsson 

Forfatteren lægger især vægt på øjenvidneskildringer af de talrige 
ejendommelige fænomener, der skabes af naturens kræfter, og som ved første 
øjekast kan virke utrolige. Bogens troværdighed styrkes egentlig blot 
yderligere af, at det så til gengæld heller ikke er alle fænomener, der gives en 
forklaring på. 

Der findes næppe en side i bogen, der ikke indeholder en tegning eller 
fotografi, der underbygger eller illustrerer den spændende tekst. 

Indrømmet: Bogen er meget svensk. Den omhandler en del usædvanlige 
naturfænomener, som ikke alle vil kunne opleves i Danmark, hvor vi ingen 
rivende elve har eller fjelde for den sags skyld. 

Men bogens usædvanlige indhold kunne godt fortjene i en revideret udgave at 
udkomme på mange andre sprog - herunder bestemt også dansk. 

Begejstring var min første reaktion - den holder stadig. 


Clas Svahn: Stora boken om NATURFENOMEN, Bokforlaget SEMIC, 
Sundbyberg, 2008, 192 s, illustreret, pris: 185 SEK, ISBN 9155235042. 

Kan bl.a. købes via UFO-Sveriges netbutik på adressen: 

http://www.ufo.se/butiken/product info.php?cPath=10&products id = 54 


Flere bøger om naturfænomener 

SUFOI kan varmt anbefale disse to bøger om lysfænomener i naturen: 


Lysfænomener i naturen - om lys og farver nat og dag. Se 
oaså boaens hiemmeside: www.astro.ku.dk/lvs/, hvor du 
får informationer om forskellige lysfænomener som fx 
regnbuen, nordlys, haloer og solnedgange. 

Lichtspiele in der Luft - Atmosphårische Optik fur 
Einsteiger. En tysk, akademisk udgivelse om naturens 
Ivsfænomener. Boaen er anmeldt Dåwww.Dro- 

/ 

Lichtspiele 

in der Luft 

• 

ohvsik.de/Phv/bookReviewDetail/3/23525 oa kan bestilles 
oåwww. amazon.de/LichtsDiele-Luft- 

AtmosDh%C3%A4rische-ODtik- 

Einsteiaer/do/3827413613 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 











